रामदास पाध्ये
रामदास पाध्ये एक बोलती कठपुतलीकार और कठपुतली निर्माता है। इन्होंने पिछले 40 वर्षों में , भारत में और विदेशों में,9000 से अधिक बोलती कठपुतली कार्यक्रमो का प्रदर्शन किया है।कठपुतली एवं बोलती कठपुतली कला पर,इनकी वेबसाइट पहली भारतीय वेबसाइट है। १९७२ के बाद से ये नियमित रूप से भारत की' राष्ट्रीय चैनल दूरदर्शन पर प्रस्तुति देते आ रहे है. वह पहले भारतीय 'बोलती कठपुतली कलाकार' है जिन्होंने अमेरिकी टेलीविजन मेंएनबीसी, एबीसी और सीबीएस , और बीबीसी के चैनल चार पर अपनी कला का प्रदर्शन किया . बोलती कठपुतली की कला या "शब्द भ्रम" की कला, भारत में लोकप्रिय नहीं थी. उन्होंने पारंपरिक भारतीय कठपुतलियों की पहचान और सार्वभौमिक अपील को खोये बिना, अपनी बोलती कठपुतली कला को अंतरराष्ट्रीय तकनीकी मानकों के अनुसार उन्नत किया । पाध्ये ने अपना औपचारिक प्रशिक्षण अपने पिता यशवंत केशव पाध्ये से लिया , जिन्होंने इस कला को 1920 के आसपास अपने आधुनिक स्वरूप में भारत में पहली बार प्रदर्शित किया। रामदास पाध्ये ने 1968 में, 23 साल की उम्र में, भारत की प्रधान मंत्री स्वर्गीय श्रीमती. इंदिरा गांधी के समक्ष नई दिल्ली में अपनी प्रस्तुति दी। इंदिरा जी की सलाह पर अपनी कला को भारतीय स्पर्श देने के लिए रामदास पाध्ये ने कई भारतीय कठपुतलियों / गुड़िया की रचना की ,जिसे भारतीय जनता आसानी से पहचान सकती है।। उन्होंने राष्ट्रीय महत्व के कई विषयों जैसे "परिवार नियोजन" , "लघु बचत", "बाल शिक्षा" और " खाद्यान्न उत्पादन " आदि का अपने शो के लिए का चयन किया और उन्हें अपनी मजाकिया और मनोरंजक कठपुतलियों की मदद से प्रस्तुत किया. उन्होंने नियमित रूप से कैंसर के रोगियों और मानसिक रूप से मंद बच्चों के लिए अस्पतालों में दौरे किये और उनके जीवन में खुशिया लाने का प्रयास किया ।